Zadanie pre aktualizáciu ÚPN Z Ťahanovce 2014

V rámci aktualizácie ÚPN Z ŤAHANOVCE  je potrebné upraviť a preriešiť nasledovné:

A – Pod Vinicami – navrhnúť spôsob (formu a intenzitu) zástavby s ohľadom na nadradený navrhovaný dopravný systém a súčasnú parceláciu (ako podklad slúži OŠ Ťahanovce)
B – Pri Hájiku – navrhnúť nové trasovanie obslužnej komunikácie a upraviť situovanie RD (ako podklad slúži OŠ Ťahanovce)
C – Južné Ťahanovce – zmapovať súčasnú situáciu a stav zástavby; navrhnúť možné intenzifikačné,  koordinačné a architektonické regulatívy pre existujúcu a možnú doplnkovú zástavbu, s cieľom komplexného funkčného a estetického zveľadenia prostredia
D – Repniská – navrhnúť spôsob dopravného sprístupnenia a zástavby rodinných domov s maximálnym rešpektovaním súčasnej parcelácie, s ochrannými pásmami, (preveriť možnosť výstavby rodinných domov v lokalite nakoľko pozemky sú v súkromnom vlastníctve), navrhnúť možné využitie územia pre šport alt. iné funkcie
F - Vinice – preveriť možnosť transformácie záhradkárskej lokality na plochy zástavby rodinnými domami, s maximálnym rešpektovaním súčasnej parcelácie a prístupových komunikácií
VŠEOBECNÉ: 	- upraviť rozsah územnoplánovacej dokumentácie (DEPO IKDS, križovatka Európska / paralelná s ulicou Na Sihoti)
- prekontrolovať regulatívy v rámci celej ÚPN Z, podľa potreby aktualizovať a upraviť, zjednodušiť na STAV / NÁVRH
		
a dopravné komunikácie, viď. grafickú prílohu:

1 – Americká trieda / Ťahanovce SV – zmena trasovania komunikácie (ako podklad slúži OŠ Ťahanovce)
2 – Kostolianska cesta / Ťahanovce SZ – navrhnúť premostenie (ako podklad slúži OŠ Ťahanovce)
3 – Európska trieda / Ťahanovce SZ – navrhnúť dopravnú križovatku (ako podklad slúži OŠ Ťahanovce), rozšíriť rozsah ÚPN Z o predmetnú križovatku (ako podklad slúži UŠ Magnetka)
4 – železnice SR – úpravami na železničnej trati z dôvodu zrýchlenia dopravy dochádza k zrušeniu premostenia Ťahanovská, je potrebné navrhnúť druhé premostenie (bod 2) a pešiu lávku v súčinnosti so ŽSR (projekt poskytne ŽSR)
5 – depo IKDS (integrovaný koľajový dopravný systém) – potrebné zahrnúť do zóny (ako podklad poslúži projektová dokumentácia z ref. ÚHA)

POŽIADAVKY NA OBSAH výstupu:
Textová časť:
Sprievodná správa
Záväzná časť – regulatívy pre územný rozvoj MČ Ťahanovce

Grafická časť:
Širšie vzťahy - ÚPN HSA Košice					M 1:10 000
Komplexný urb. návrh a doprava 					M 1:  2 000
Riešenie infraštruktúry (voda, energetika)				M 1:  2 000

POŽIADAVKY NA ROZSAH A ODBORNOSŤ výstupu:
- jednotlivé odborné časti ZaD ÚPN Z Ťahanovce musia byť spracované odborne spôsobilou osobou
- v priebehu spracovania je potrebné riešenie prerokovať so zadávateľom (ref. ÚHA) s MÚ MČ Košice – Ťahanovce, Sídlisko Ťahanovce, správcami komunikácií a správcami inžinierskych sietí a dotknutými majiteľmi pozemkov 

- koncept ZaD ÚPN Z Ťahanovce - aktualizácia ako aj čistopis bude spracovaný digitálne a odovzdaný obstarávateľovi 6-krát v tlačenej papierovej forme, v zodpovedajúcom formáte, vložený do tuhého A4 obalu s priloženou správou a jedenkrát ako digitálny záznam na CD nosiči,
pozn. (obstarávateľ poskytne návrh ZaD ÚPN Z Ťahanovce Obvodnému úradu Košice, Odbor výstavby a bytovej politiky – oddelenie územného plánovania, mestskej časti Ťahanovce, sídlisko Ťahanovce)

- aktualizácia ÚPN Z Ťahanovce 2014 bude spracovaná v dvoch etapách, ako návrh pre verejné prerokovanie a následne po vyhodnotení a zapracovaní pripomienok ako čistopis. Verejné prerokovanie za účasti dotknutých orgánov a organizácií zvolá zadávateľ. Návrh aktualizovaného ÚPN Z Ťahanovce bude vystavený na pripomienkovanie po dobu 30 dní. Riešiteľ doručené pripomienky do 10 dní od ukončenia pripomienkovania vyhodnotí a vyhodnotenie poskytne zadávateľovi na odsúhlasenie. Na základe odsúhlaseného vyhodnotenia pripomienok zadávateľ zadefinuje pokyny pre dopracovanie štúdie po pripomienkovaní.

PODKLADY v digitálnej forme:
ÚPN Z Ťahanovce
aktuálna katastrálna mapa
Overovacia štúdia Ťahanovce
Urbanistická štúdia Magnetka

PODKLADY v tlačenej forme:
projekt depa IKDS
projekt úprav trate ŽSR